# Ixabel Alkain Etxeberria

Ixabel Alkain Etxeberria (Hondarribia, Gipuzkoa, 1961) irakaslea, bidaiari eta Jaizkibel konpainiaren fundatzaile.

## Bizitza
### Formakuntza

Leioako Euskal Herriko Unibertsitaten Zientzietako Fakultatean ikasia. Ordurarte ikasketak gazteleraz egin arren, proposamen berria onartu eta 35 bat ikasle Unibertsitateko Zientzitako adarrean euskaraz matrikulatu eta hasi ziren ikasketak euskaraz egiten. Ikaskide izanik betiko lagun bihurtu ziren.
1983ko udan urpeko igeriketa titulua lortu eta irailean algen hustiapenaren ikerketa baten parte hartzen ari zela galerna batek harrapatu eta arroken kontra bota zuen.

## Lan ibilbidea
### Irakasle

Irungo Txingudi Ikastolan irakasle. 2 Hezkuntzan Biologia eta Geologia klaseak ematen ditu.

### Jaizkibel Konpainiaren fundatzaile

1983ko irailaren 8an Tanborradako kantinera izan zen eta Hondarribiko Alardea barrutik ezagutzeko aukera izan zuen. Hondarribian emakumeak gizonen pare Alardean ateratzeko eskaera egin zenean, aldarrikapenarekin bat egin zuen. Emakume talde batek alardean sartzea erabaki zuen, inork ez baitzuen espero baimena eta onarpena beharko zenik libreki herriko jaien parte izateko. Baina espero ez zena gertatu zen, herriko beste konpainietako kideek eta beste hainbat herritarrek ez zuten onartu emakumeen parte hartzea. Ez zuten arduradun politikoen babesa jaso. Orduan, urte askotan luzatu den gatazka hasi zen. Batzuk feminismoan oinarritu zuten borroka eta beste batzuk tradizioa aitzakiatzat hartu eta alarde eredu patriarkalaren defentsa abiatu zuten.Ezezkoa jaso ondoren konponbidearen alde, tarteko bide bezala, 1997an sortu zen emakume eta gizasemez osatutako Jaizkibel Konpainiaren fundatzaile taldekoa eta 10 urtez bertako kapitaina izan zen.

### Bidaiari eta gida

Oso bidaiaria da, bakarka eta udako oporretan gidari turistiko bezala hemezortzi urte baino gehiagotan. Irakasle ari zela, Australiara joatea bururatu zitzaion. Ideia horrek Irlandara eraman zuen ingelesa ikastera. Hurrengo urtean Zeelanda Berrian eta Australian egon zen, bertan bikote aborigen baten etxean bizi izan zen. Hurrengo urteetan gidari lana egiten hasi zen bertan eta beste hainbat lekutan. Yemengo itsasoa bezalako paisaia zabaletan hainbat urte lan egin ondoren, 2007an bere oporrak Iranen igarotzea erabaki zuen. Hego Ameriketara bidaia luzea egin zuen paisaiaz eta bertako literaturaz disfrutatuz. Omanen eta Mongolian ere egona da.

### Bestelakoak

1995tik 1998ra Emeki Elkarteak antolatutako Pala Txapelketako partaide izan zen jokalari bezala eta 2020koan epaile modura.

## Erreferentzia

* 1 2 Aintzina eta gaur. Emakume talde liburua.. Hondarribia: Emeki Emakume Elkartea, 61 or..
* ↑ Ixabel Alkain irakaslea. .
* ↑ (Gaztelaniaz) L, J.. (2020-09-11). «Cantinera Tamborrada Alarde de Hondarribia - Isabel Alkain Etxeberria» Escolta De Caballería Veteranos (Noiz kontsultatua: 2024-10-08).
* ↑ «Alarde parekideen aldeko aldarriak, 25 urte. Ixabel Alkain eta Mertxe Tranche» BERRIA TB 2021-09-07 (Noiz kontsultatua: 2024-10-08).
* ↑ «Ahomentan: Arantxa Urretabizkaia eta Ixabel Alkain» BERRIA TB 2017-08-19 (Noiz kontsultatua: 2024-10-08).
* ↑ Aranburu Etxegoien, Alaine. (2020). «Ixabel Alkain, erreferente Lanzaroteko Playa Honda ikastetxean» Bidasoako Hitza (Noiz kontsultatua: 2024-10-08).
* ↑ (Gaztelaniaz) «Ixabel Alkain: "Ha sido impresionante desfilar sin plásticos negros y sin insultos"» EITB 2022-09-08 (Noiz kontsultatua: 2024-10-08).
* ↑ «Ixabel Alkain (Jaizkibel konpainia): “Udalari eskaera luzatu eta erantzunik jaso gabe hiru urte pasa ondoren kalera ateratzea erabaki genuen.”» Hala Bedi (Noiz kontsultatua: 2024-10-08).
* ↑ Iban, Amagoia. (2005). «Nor-Nondik-Nora (Ixabel Alkain eta Xanti Gonzalezi BERRIA egunkarian egindako elkarrizketaren laburpena)» www.ikasbil.eus (IKASBIL) (Noiz kontsultatua: 2024-10-08).
* ↑ «Jakartatik Chicagora 1.300.000 musulman dira munduan» BERRIA.

## Kanpo estekak

* Alarde de Hondarribia, la reivindicación de la igualdad se abre camino pese a los golpes Naiz, 2024ko irailaren 8a.
* Elkarrizketa: Badakigu denok elkarrekin bukatuko dugula Alarde batean; hori da gakoa Naiz, 2024ko irailaren 8a.
* Elkarrizketa: Ha sido impresionante desfilar sin plásticos negros y sin insultos EITB, 2022.09.08
* Elkarrizketa: Tradizioaren izenean herriari bere festak lapurtu dizkiote Gaztezulo, 2021.09.04
* Jaizkibel se muestra dispuesta a participar en el Alarde de Hondarribia como una compañía más 2021.07.16
* "Aintzina eta Gaur" emakume talde liburua. Hondarribia 2020
* 'Alardearen seme-alabak', una crónica de sentimientos encontrados DV. 2013.04.22
* "Ni entendemos la posibilidad de dos Alardes, ni la de uno privado" 1998.09.13
* BERRIA egunkariko hemeroteka
* Datuak: Q130282082